

**PRIČAKOVANE SPRETNOSTI OTROK OB VSTOPU V ŠOLO (starost od 5 do 6 let)**

|  |  |
| --- | --- |
| PODROČJE: | SPRETNOSTI IN ZNANJA |
| OSEBNA HIGIENA | * samostojna uporaba stranišča (ima povsem usvojen toaletni trening); samostojno si obriše zadnjico, uporabi toaletno metlico, spusti vodo in si samostojno umije roke, natančno obriše, brisačko odloži v koš za smeti * pravilno rokuje s ščetko za zobe, sam sebi in drugim dozira zobno pasto * doma samostojno posesa in pospravi svojo sobo in posteljo (sesalec, metla) |
| HRANJENJE | * samostojno si pripravi prtiček in pribor z žlico in vilico, nožem ter se nahrani * samostojno si namaže kruh, razreže hrano in uporablja pribor * vzame toliko hrane, kot jo poje, raje manj, pa vzame večkrat * po končanem obroku samostojno pospravi in razvrsti pribor in posodo * v kolikor pri mizi polije, poišče krpo in pobriše * pospravi stol k mizi * pri mizi uporablja vljudnostne izraze (prosim, hvala, dober tek) * opravi naloge dežurnega (pomaga očistiti mizo) |
| OBUVANJE IN OBLAČENJE | * je povsem samostojen pri oblačenju in obuvanju * pozna svoje mesto v garderobi in v igralnici, kamor pospravi svoje stvari * pozna svojo obutev in oblačila * zna zložiti oblačila * sam odpenja in zapenja gumbe, vezalke zaveze (v nasprotnem primeru naj ima na obuvalih ježka) * med seboj si pomagajo |
| UPOŠTEVANJE PRAVIL (pri prosti igri, na sprehodu …) | * posluša zgodbo in ji sledi 10 minut (frontalno – zvočno poslušanje) * pri igri z vrstniki upošteva navodila, pravila * manjše besedne spore z vrstniki poskuša najprej rešiti sam (nikakor ne fizično), če ni uspešen, prosi za pomoč odraslo osebo * zna počakati, da pride na vrsto, ne vpada v besedo * poimenuje stvari (da bo uspešen pri tem, se doma veliko pogovarjajte z otrokom, pojasnjujte vzroke in posledice pojavov, poimenujte pojme in predmete) * upošteva zahteve, ki so povezane z varnostjo posameznika ali skupine * po igri s sredstvi iz kotička vrne igračo nazaj * sodeluje pri pospravljanju igrač iz kotička, zabojčka … * na sprehodu v paru (se drži za roke) * hodi ob robu ceste, ob tem potrebuje usmerjanje * upošteva navodilo »stop« (npr. na ozki cesti, prehod za pešce …) * uporablja vljudnostne izraze: »prosim«, »hvala«, »oprostite«, začenja uporabljati vikanje * ima spoštljiv odnos do mimoidočih (brez opazk) * pozna in upošteva avtoriteto * pravilno drži svinčnik, čopič, barvico * ima povsem usvojen pincetni prijem * striže s škarjami (levoročnimi ali desnoročnimi) * se igra simbolno igro |
| DRUGO | * pozna svoje ime, priimek, spol, starost, domovanje (mesto, kraj, ulico, blok, hiša) ter imena in priimke staršev (pozna ožja sorodstvena razmerja – mama, oče, sestra, brat, moja družina, širša družina – babica, dedek) * pozna velikostne odnose, poimenuje barve, razlikuje osnovne prostorske odnose * je lateralno usklajen (levoročen ali desnoročen) * ob gibalnih igrah zloguje 2 ali 3 zložne besede (ploskanje, poskakovanje, korakanje …) * ob glasovnih igrah zaznava prvi /zadnji glas (avto – a, o) * je osnovno orientiran v prostoru, na telesu (zgoraj, spodaj, spredaj, zadaj), času (4 letni časi), na listu * se zna podpisati (preslikuje črke) – ne piše/ne bere, ampak podpiše izdelek * za poskrbeti za svoje stvari (očala, »dozirka«, pripomočki, medikamenti …) * spanje!!! (v šoli ni popoldanskega počitka, doma spanje najmanj 9 ur) * kontrolirano gledanje televizijskih oddaj in filmov – do 1 ura tedensko * omejene šolske aktivnosti (največ 2 uri na teden) * ne dovoljena/zelo omejena uporaba tablic, telefonov, računalnikov – ostalih elektronskih naprav – primerna vsebina (največ 15 min na dan) * branje otroku – dnevno – vsaj 10 do 15 min na dan * igrače v šoli le po dogovoru z učiteljico * igre zunaj (zna voditi, sprejeti žogo, preskakovanje sonožno/eno nožno – gumitvist, vožnja s kolesom, rolanje, razvrščanje, iskanje (kamenčki, listi, vejice …) |

Pripravila:

Mojca Novak,

svet. delavka OŠ Toneta Pavčka